РЕПУБЛИКА БЪЛГАРИЯ

**СТОПАНСКА АКАДЕМИЯ “Д. А. ЦЕНОВ” – СВИЩОВ**

|  |  |
| --- | --- |
| Факултет“СТОПАНСКА ОТЧЕТНОСТ” | Катедра  “КОНТРОЛ И АНАЛИЗ НА СТОПАНСКАТА ДЕЙНОСТ” |
|  |  |
| **Утвърждавам:** |  |
| Декан: …...…………….............................  (доц. д-р Маргарита Шопова) | Приета от ФС, Протокол № 7 от 16.12.2024 г. Приета от КС, Протокол № 5 от 10.12.2024 г. |
| **УЧЕБНА ПРОГРАМА**  **на** | |
| Учебна дисциплина“Защита на дипломна работа” | |
| **Код на дисциплината: ФСО-ККАСД-М-999**  **Брой кредити по учебен план: (15)** | |
| Образователно-квалификационна степен: МАГИСТЪР | Код на документа:УД/УПР-ФСО-ККАСД-М-999 |
| Форма на обучение: РЕДОВНА/ЗАДОЧНА/ДИСТАНЦИОННА Език: БЪЛГАРСКИ/АНГЛИЙСКИ | Версия:v.02/2024 |

**І. ОРГАНИЗАЦИЯ НА ОБУЧЕНИЕТО**

**Часове учебна заетост (семестър с продължителност 14 седмици)**

***Таблица № 1***

|  |  |  |  |
| --- | --- | --- | --- |
| **Учебна заетост**  **/аудиторна и извънаудиторна/** | **Редовна форма на обучение** | **Задочна форма на обучение** | **Дистанционна форма на обучение** |
| **1. Аудиторна заетост (АЗ)** | **0** | **0** | **0** |
| 1.1. Лекции | 0 | 0 | 0 |
| 1.2. Семинарни занятия | 0 | 0 | 0 |
| **2. Извънаудиторна заетост (ИАЗ)** | **375** | **375** | **375** |
| 2.1.Самостоятелна работа | 150 | 150 | 150 |
| 2.2. Академични задания | 225 | 225 | 225 |
| 2.2.1. Курсови разработки и проекти | 225 | 225 | 225 |
| 2.2.2. Есета/доклади | 0 | 0 | 0 |
| 2.2.3. Казуси и делови игри | 0 | 0 | 0 |
| 2.2.4. Онлайн тестови и изпитни модули | 0 | 0 | 0 |
| **Всичко:** | **375** | **375** | **375** |

*Заб.: За 2.2.1. Курсови разработки и проекти – разработване и представяне на дипломната работа (изпращане по пощата на хартиен носител и качване в Платформата: Дисциплина „Зашита на дипломна работа“)*

**Схема за формиране на крайната оценка по дисциплина**

***Таблица № 2***

|  |  |  |  |
| --- | --- | --- | --- |
| **Критерий** | **Тежест на критерия** | | |
| **Редовна форма на обучение** | **Задочна форма на обучение** | **Дистанционна форма на обучение** |
| **1. Изпълнение на ангажименти през семестъра, в т.ч.:** | **60%** | **60%** | **60%** |
| * 1. Посещение на учебни занятия   *(% от комплексната оценка)* | 0% | 0% | 0% |
| 1.2. Семестриални контролни  *(% от комплексната оценка)* | 0% | 0% | 0% |
| 1.3. Академични задания  *(% от комплексната оценка)* | 60% | 60% | 60% |
| **2. Семестриален изпит**  *(% от комплексната оценка)*  *Форма на провеждане:*  *Представяне на резюме на дипломната работа пред изпитна комисия.* | **40%** | **40%** | **40%** |
| **Общо за дисциплината** | **100%** | **100%** | **100%** |

*Заб.: За т. 1.3. Академични задания – разработване и представяне на дипломна работа.*

*За т. 2. Семестриален изпит – защита на дипломната работа.*

**II. Анотация**

**2.1. Цел на курса**

Защитата на дипломна работа е завършващ етап от обучението на студентите в МП „Валутен, митнически и данъчен контрол“, МП „Финансов контрол и външен одит“ и МП „Финансов анализ и контрол“, които са магистърски програми за обучение към Катедра "Контрол и анализ на стопанската дейност". Нейната основна цел е да се придобият знания и умения за провеждане на задълбочени изследвания по даден проблем въз основа на методически инструментариум, приложен към действащи предприятия/организации/институции, органите на валутен, митнически или данъчен контрол и за идентифициране на възможности за усъвършенстване на конкретни процеси и дейности чрез творческа интерпретация на достигнатото познание в съответната проблемна област. В рамките на дисциплината се цели комбинирано прилагане на алгоритъма за разработване на дипломна работа и нейната публична защита, на чиято база се усъвършенстват уменията за боравене с терминология, факти и творчески съждения, за обосновано представяне на съдържателно-структурните компоненти на магистърската разработка и за тяхното презентиране пред аудитория.

**2.2. Предварителни изисквания**

Предварителни условия за допускане до защита на дипломна работа на редовна сесия са:

- Представена в срок дипломна работа – на хартиен носител и качена в Платформата за електронно и дистанционно обучение (Дисциплина „Защита на дипломна работа“, https://dl.uni-svishtov.bg).

- Получена положителна рецензия на дипломната работа с обща оценка не по-ниска от 3.00.

**2.3. Използвани методи на преподаване**

***2.3.1 Редовна и задочна форма***

За придобиването на необходимите знания и практически умения се използват интернет базирани информационни технологии (Платформа за дистанционно и електронно обучение, социални мрежи и сайтове за комуникиране и обучение с прилагане на традиционни и иновативни синхронни и асинхронни методи (дискусии по темата на дипломната работа, мозъчни атаки, директни инструкции, разработване на индивидуални задания (дипломна работа) и др.

Забележка:

За т. 1.3. Академични задания – разработване и представяне на дипломна работа.

За т. 2. Семестриален изпит – защита на дипломната работа.

***2.3.2 Дистанционна форма***

За придобиването на необходимите знания и практически умения се използват интернет базирани информационни технологии (Платформа за дистанционно и електронно обучение, социални мрежи и сайтове за комуникиране и обучение с прилагане на традиционни и иновативни синхронни и асинхронни методи (дискусии по темата на дипломната работа, мозъчни атаки, директни инструкции, разработване на индивидуални задания (дипломна работа) и др.

**2.4. Организация на провеждане на защита на дипломна работа**

Защитата на дипломна работа е с продължителност между 15 и 30 минути за отделен студент.

В обхвата на защитата на дипломна работа се включва:

- Представяне на резюме (експозе) на дипломната работа, което съдържа: обосновка на актуалността и значимостта на изследваната проблематика, обобщение на популярни изследвания в предметната област на дипломната работа, обосновка на методологията на изследователската работа, обобщение и систематизация на резултатите от изследванията по темата на дипломната работа, обобщение и систематизация на резултатите от творческата интерпретация на изследванията в дипломната работа;

- Представяне на рецензията на дипломната работа;

- Представяне на експозе на отговорите на въпроси от рецензията на дипломната работа;

- Отговори на допълнителни въпроси от комисията по време на защитата. Членовете на Държавната изпитна комисия задават въпроси, на които дипломантът отговаря. Съдържателният обхват на въпросите покрива тематични постановки от методологичен характер или елемент на теоретичната част на дипломната работа, емпирични данни от практическото изследване, интерпретационни виждания на дипломанта и др. При отговорите на въпросите дипломантът може да прави справка с дипломната си работа.

Максималната продължителност на резюмето (експозето) на дипломната работа е 15 минути. Максималната продължителност на времевия интервал за отговори по дипломната работа е 15 минути.

Крайната оценка се формира въз основа оценката на следните компоненти:

- Оценка за разработването на дипломната работа – определя се въз основа на степента и качеството на изпълнение на заданието според възприетите в рецензията критерии;

- Оценка за защитата на дипломната работа, включваща:

- Обща оценка на резюмето (експозето) на дипломната работа по отношение на компонентите: обосновка на актуалност и значимост на изследваната проблематика, познаване на основните изследвания по темата, обосновка на методологията на изследователската работа, обобщение и систематизация на резултатите от изследванията по темата на дипломната работа и творческата интерпретация на изследванията в дипломната работа. Оценката се определя относно пълнота на обхвата на компонентите на резюмето (експозето) и качество на тяхното съдържание.

- Обща оценка на отговорите на въпроси от рецензията на дипломната работа и на отговорите на допълнителни въпроси от комисията. Оценката се прави на база: конкретика на фактологията; логическа обосновка; точност, дълбочина и пълнота на отговорите, и др.;

Комисията по защита на дипломната работа определя финалните оценки и ги оповестява в деня на защитата.

**2.5. Очаквани резултати**

На база теоретико-методическите и организационно-практическите ангажименти и усвоени умения след приключване на дисциплината „Защита на дипломна работа“ от магистрите, изучаващи МП „Валутен, митнически и данъчен контрол“, МП „Финансов контрол и външен одит“ и МП „Финансов анализ и контрол“, се очакват следните резултати:

Знания:

- да притежават задълбочени теоретични знания за написване на дипломна работа;

- да използват базовите понятия, термини и категории в обхвата на проблематиката на дипломната работа;

- да познават достигнатото научно познание по тематиката на дипломната работа;

- да познават методологическия и методическия апарат при разработването на дипломна работа;

- да познават основните изисквания и правила при разработването и оформянето на дипломна работа;

- да познават основните правила и принципни постановки за представяне на съдържателно-структурните компонентни на научно съчинение от типа на дипломна работа.

Умения:

- да обосновават актуалността и значимостта на дадена икономическа и управленска проблематика;

- да дефинират обекта и предмета на изследването от позициите на неговата актуалност и значимост;

- да определят изследователската теза и основните работни хипотези в тясна връзка и съответствие с актуалността и значимостта на конкретната проблематика, с предмета и обекта на изследване;

- да формулират и изпълняват задачи за реализиране на теоретичното и емпиричното изследване;

- да прилагат методологичен и методически инструментариум за научно изследване;

- да разработват цялостно научно изследване по дадена проблематика;

- да формулират обобщения, изводи и виждания на прогнозни тенденции на процеси и явления;

- да проверяват достоверността и надеждността на прогнозите;

- да оценяват резултатите;

- да обосновават препоръки и идеи.

Компетенции:

- да идентифицират и дефинират области на изследователски интерес относно значими икономически и управленски процеси, явления, закономерности, тенденции и др.;

- да формулират фактологични и терминологични постановки за обосноваване на актуалност и значимост на конкретна икономическа и управленска проблематика;

- да формулират точно и методически коректно обекта, предмета, тезата и хипотезите, целта и задачите на научното изследване;

- да определят основните променливи и измерители за изследване, анализиране и последващо оценяване на дефинираните области на изследователски интерес;

- да конструират и прилагат модел на изследователския процес;

- да проектират алгоритъм на протичане на изследователския процес;

- да използват разнородни информационни канали и да комуникират ефективно за набирането необходимите информация и данни по темата на дипломната работа;

- да проучват специализираната литература по тематиката в обхвата на изследователския интерес;

- да прилагат чуждоезикови познания при проучване на специализираната литература по тематиката на дипломната работа;

- да набират, систематизират и обобщават теоретична и емпирична информация;

- да групират, коригират и интерпретират данни;

- да изчисляват и преизчисляват показатели;

- да анализират и оценяват информация по тематиката на дипломната работа;

- да формулират и систематизират обобщения и изводи, резултат от анализа и оценката на информацията и данните;

- да потвърждават, коригират и отхвърлят хипотези;

- да формулират идеи, препоръки и конкретни предложения и решения на база творческо интерпретиране на научното познание и неговите емпирични проекции;

- да презентират последователно и логически обвързани съждения по тематиката на дипломната работа и тяхното аргументирано защитаване пред аудитория.

**III. разпространение на дисциплината**

Учебната дисциплина „Защита на дипломна работа“ е част от учебните планове на магистърски програми в следните акредитирани университети в България и чужбина:

1. СУ „Св. Климент Охридски“, София, България.

2. Университет за национално и световно стопанство, София, България.

3. Икономически университет, Варна, България.

4. Технически университет, София, България.

5. ВТУ „Св. Св. Кирил и Методий“, В. Търново, България.

6. РУ „Ангел Кънчев“, България.

7. University of Manchester, UK.

8. University of Notthingam, UK.

9. Lund University, Sweden.

**IV. Учебно съдържание**

|  |
| --- |
| **ТЕМИ** |
| **Тема I. АРГУМЕНТАЦИЯ НА ПРЕДМЕТНАТА ОБЛАСТ И ИЗБОРА НА ТЕМА НА ДИПЛОМНАТА РАБОТА** |
| Обосновка на актуалността и значимостта на изследваната проблематика. Подготовка на синтезирано представяне на актуалността и значимостта на изследваната проблематика. |
| **Тема II. ПРЕГЛЕД НА ПУБЛИКАЦИОННАТА АКТИВНОСТ В ОБЛАСТТА НА ИЗСЛЕДВАНАТА ПРОБЛЕМАТИКА** |
| Обобщение и систематизация на популярни изследвания в предметната област на дипломната работа. Оценка на степента на разработеност на предметната област на дипломната работа. |
| **Тема III. ОБОСНОВКА НА МЕТОДОЛОГИЯТА НА ИЗСЛЕДОВАТЕЛСКАТА РАБОТА** |
| Обосновка на обект, предмет, теза/хипотези, цел и задачи на изследователската работа. Обосновка на избора на методи на изследователската работа. Обосновка и формулиране на допусканията и ограниченията на изследователската работа. |
| **Тема IV. ОБОБЩЕНИЕ И СИСТЕМАТИЗАЦИЯ НА РЕЗУЛТАТИТЕ ОТ ИЗСЛЕДВАНИЯТА ПО ТЕМАТА НA ДИПЛОМНАТА РАБОТА** |
| Обобщение на резултатите от теоретико-методологическите и организационно-емпиричните проучвания на изследвания проблем. Подготовка на синтезирано представяне на резултатите от теоретико-методологическите и организационно-емпиричните проучвания на изследвания проблем. |
| **Тема V. ОБОБЩЕНИЕ И СИСТЕМАТИЗАЦИЯ НА РЕЗУЛТАТИТЕ ОТ ТВОРЧЕСКАТА ИНТЕРПРЕТАЦИЯ НА ИЗСЛЕДВАНИЯТА В ДИПЛОМНАТА РАБОТА** |
| Формулиране на синтезирана оценка на състоянието на изследвания проблем. Формулиране на синтезирана преценка на възможните решения на изследвания проблем. |
| **Тема VI. РАЗРАБОТВАНЕ И ЦЯЛОСТНО ОФОРМЯНЕ НА ОТГОВОРИТЕ НА ВЪПРОСИТЕ В РЕЦЕНЗИЯТА НА ДИПЛОМНАТА РАБОТА** |
| Набиране на допълнителна информация. Окончателно оформяне на отговорите на въпросите от рецензията. |
| **Тема VII. ПОДГОТОВКА НА ОБОБЩАВАЩО ЕКСПОЗЕ ЗА ЗАЩИТА НА ДИПЛОМНАТА РАБОТА ПРЕД КОМИСИЯ** |
| Подготовка на експозе (доклад) по резултатите от изследванията. Подготовка на експозе по отговорите на въпросите на рецензента. |
| **Тема VIII. ПРЕДСТАВЯНЕ НА РЕЗЮМЕ (ЕКСПОЗЕ) НА ДИПЛОМНАТА РАБОТА ПО ВРЕМЕ НА ЗАЩИТА** |
| Представяне на резюме (експозе) на резултатите от изследванията по темата на дипломната работа. |
| **Тема IX. ПРЕДСТАВЯНЕ НА ЕКСПОЗЕ ПО ОТГОВОРИТЕ НА ВЪПРОСИТЕ ПО ДИПЛОМНАТА РАБОТА** |
| Представяне на отговори на въпросите в рецензента. Отговаряне на допълнителни въпроси от комисията по защитата. |

**V. ИЗПОЛЗВАНИ УЧЕБНО-ТЕХНИЧЕСКИ СРЕДСТВА**

|  |  |  |
| --- | --- | --- |
| **Наименование на**  **Учебно-техническото средство** | **Използвани учебно-технически средства по вид на занятията** | |
| **Лекции** | **Семинарни**  **занятия** |
| 1. Мултимедийни системи за презентиране |  |  |
| 2. Интернет |  |  |
| 3. Специализирани програмни продукти: |  |  |

*Заб.: Учебно-технически средства (мултимедийни системи за презентиране, Интернет и Microsoft Office пакет) се използват по време на защитата на дипломната работа.*

**VI. ПреПОРЪЧИТЕЛНИ МАТЕРИАЛИ И НОРМАТИВНИ ИЗТОЧНИЦИ**

**6.1. Основна литература**

|  |
| --- |
| 1. Учебен курс в Платформата за дистанционно и електронно обучение на СА “Д. А. Ценов“, https://dl.uni-svishtov.bg/course/view.php?id=8769 |
| 2. Магистърски семинар по Валутен, митнически и данъчен контрол. https://dl.uni-svishtov.bg/course/view.php?id=4077 |
| 3. Милка Томева, Георги Иванов, Емилиян Тананеев. Методика за написване на дипломна работа. Свищов, АИ “Ценов“, 2017 |
| 4. Магистърски семинар по Финансов контрол и външен одит, https://dl.uni-svishtov.bg/course/view.php?id=4133 |
| 5. Магистърски семинар по Финансов анализ и контрол. https://dl.uni-svishtov.bg/course/view.php?id=4131 |

**6.2. Допълнителна литература**

|  |
| --- |
| 1. ИВАНОВ, Г., Емилиян Тананеев, Милка Томева, Крум Крумов, Пепа Стойкова, Силвия Костова, Надежда Цветкова, Момчил Антов. Теория на контрола. АИ Ценов, 2017, ISBN: 978-954-23-1348-9 |
| 2. ИВАНОВ, Г., Момчил Антов, Гергана Николова, Стефан Белчев. Управление на риска в контрола. Академично издателство - Ценов, 2023 |
| 3. ИВАНОВ, Г., Момчил Антов, Дияна Иванова. Вътрешен контрол. АИ Ценов, 2020 |
| 4. ТАНАНЕЕВ, Е., П. Стойкова, Данъчен контрол и администрация. Академично издателство "Ценов" при Стопанска академия "Димитър А. Ценов", 2021. |
| 5. ТОМЕВА, М., Ганчева, З., Антов, М. Валутен и митнически контрол. В. Търново, Фабер, 2016. |
| 6. ТОМЕВА, М. и др., Технология на валутния контрол. Свищов, 2024 |
| 7. ТОМЕВА, М. и др., Технология на митническия контрол. Свищов, 2024 |
| 8. АНТОВ, М. Митническо представителство. Ciela, София, 2021 |
| 9. АНТОВ, М. Митнически контрол върху одобрените икономически оператори. Свищов, Академично издателство "Ценов". 2017 |
| 10. КОСТОВА, С., Георги Иванов, Дияна Иванова. Одит в публичния сектор. Академично издателство - Ценов, 2017 |
| 11. СТОЙКОВА, П. Документите в данъчния контрол (Доказателствени аспекти). Монография. Библиотека „Образование и наука“, Академично издателство „Ценов“, 2013 г., кн. № 63, ISBN: 978-954-23-0912-3 |
| 12. СТОЙКОВА, П. Доказването във финансовия контрол и външния одит. (Учебник. Второ преработено и допълнено издание.) Свищов, Академично издателство „Ценов“, Библиотека „Образование и наука“, Книга № 55, 2013 г., ISSN: 1314-4804, ISBN: 978-954-23-0879-9 |
| 13. КОЛЕВА, Р. Методически и приложни аспекти на анализа на финансовото състояние. Фабер, 2009 |
| 14. КОЛЕВА, Р., Красимир Кулчев, Галя Кушева, Михаил Михайлов. Анализ на ефективността. Академично издателство - Ценов, 2022 |
| 15. КОЛЕВА, Р., Красимир Кулчев, Галя Кушева. Бизнес анализ. АИ Ценов, 2017 |
| 16. КОЛЕВА, Р., Красимир Кулчев, Михаил Михайлов. Икономически анализ. АИ Ценов, 2022 |
| 17. КОЛЕВА, Р., Красимир Кулчев, Михаил Михайлов. Анализ на аграрния бизнес. АИ Ценов, 2022 |
| 18. ТАНАНЕЕВ, Ем., Крум Крумов, Пепа Стойкова. Вътрешен одит в банките. АИ Ценов, 2017 |
| 19. КОСТОВА, С. Теоретични и организационни аспекти на контрола върху качеството на одиторските услуги, АИ Ценов, 2013 |
| 20. КОСТОВА, С., Емилиян Тананеев, Крум Крумов, Пепа Стойкова, Надежда Цветкова. Оценка на контролната дейност. АИ Ценов, 2017 |
| 21. КУЛЧЕВ, Кр. Оценка на риска от несъстоятелност на предприятията. АИ Ценов, 2023 |
| 22. ЖЕЛЕВ, Ж. Данъчни процедури при трансферното ценообразуване. АИ Ценов, 2023 |
| 23. ЦВЕТКОВА, Н. Финансова инспекция. АИ Ценов, 2023 |
| 24. сп. “Митническа хроника” |
| 25. World Customs Journal |

**6.3. Нормативни документи**

|  |
| --- |
| 1. Регламент (ЕС) № 952/2013 на Европейския парламент и на Съвета за създаване на Митнически кодекс на Съюза. |
| 2. Делегиран регламент на Комисията (EC) 2015/2446 от 28 юли 2015 г. за допълнение на Регламент (ЕС) № 952/2013 на Европейския парламент и на Съвета за определяне на подробни правила за някои от разпоредбите на Митническия кодекс на Съюза. |
| 3. Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза. |
| 4. Регламент (ЕО) № 1186/2009 на Съвета от 16 ноември 2009 година за установяване на система на Общността за митнически освобождавания |
| 5. Закон за митниците |
| 6. Валутен закон |
| 7. Данъчно-осигурителен процесуален кодекс |
| 8. Закон за данък върху добавената стойност |
| 9. Закон за акцизите и данъчните складове |
| 10. Закон за местните данъци и такси |
| 11. Закон за данъците върху доходите на физически лица |
| 12. Закон за корпоративното подоходно облагане |

**6.4. Интернет ресурси**

|  |
| --- |
| 1. http://www.customs.bg |
| 2. http://info.mitnica.com |
| 3. https://taxation-customs.ec.europa.eu/index\_en |
| 4. https://nra.bg |

Съставил/и/:

|  |
| --- |
| …………………………………  (проф. д-р Георги Иванов) |
| …………………………………  (доц. д-р Зорница Петкова) |
| …………………………………  (доц. д-р Красимир Кулчев) |
| …………………………………  (доц. д-р Крум Крумов) |
| …………………………………  (доц. д-р Момчил Антов) |
| …………………………………  (доц. д-р Пепа Стойкова) |
| …………………………………  (доц. д-р Росица Колева) |
| …………………………………  (доц. д-р Силвия Костова) |
| …………………………………  (гл. ас. д-р Галя Кушева) |
| …………………………………  (гл. ас. д-р Дияна Иванова) |
| …………………………………  (гл. ас. д-р Жельо Желев) |
| …………………………………  (гл. ас. д-р Надежда Цветкова) |

Ръководител катедра:

|  |  |
| --- | --- |
| …………………………………  (доц. д-р Пепа Стойкова) |  |